{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Programa državne potpore za iznimno osjetljive sektore u poljoprivredi za 2024. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"AGRODUHAN d.o.o.","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2024. GODINU","Poštovani \n\nProizvodnja duhana kao izrazito radno intenzivna kultura prema našem mišljenju ima iznimno visok značaj za Virovitičko-podravsku županiju jer veže veliki broj Obiteljskih poljoprivrednih gospodarstva i upošljava značajan broj najamne radne snage. \n\nU cilju zadržavanje ove proizvodnje u kooperaciji kontinuirano povećavamo otkupnu cijenu duhanskog lista te drugim stimulativnim mjerama i Državnom potporom za iznimno osjetljive sektore svi zajedno uspjeli smo „sačuvati“ ovu proizvodnju i ostvariti blagi rast ugovorenih površina u prethodnoj godini. Trend rasta ugovorenih površina u kooperaciji očekuje se i u ovoj godini, stoga je vrlo važno da se omotnica ne umanjuje te ostane u iznosu  5.574.371,96 EUR. \n\nAgroduhan d.o.o. Slatina u potpunosti podržava sve navedene komentare (HPK, HD, TABACUM, KRUPAN LIST), te molimo da se iznos omotnice ne umanjuje što će biti snažna poruka i podrška svim proizvođačima da nastave i zadrže proizvodnju duhana. \n\nAgroduhan d.o.o.","Nije prihvaćen","Ukupni iznos omotnice nije moguće promijeniti, razlog istomu jest procedura usvajanja Proračuna Republike Hrvatske.\nTakođer, nevezano samo na sektor proizvodnje duhana i mjeru iz Programa državne potpore za iznimno osjetljive sektore u poljoprivredi za 2024. godinu, podsjećamo na odredbu članka 242. Pravilnika o provedbi izravne potpore poljoprivredi i IAKS mjera ruralnog razvoja za 2024. godinu i mogućnosti  prijave više sile i izvanredne okolnosti."]
[2,"Hrvatska poljoprivredna komora","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2024. GODINU","Poštovani,\n\nZahvaljujemo se na dosadašnjoj uspješnoj suradnji između Odbora za duhan HPK i Ministarstva poljoprivrede te se zahvaljujemo na uvaženim prošlogodišnjim prijedlozima za podizanjem cijene poticaja po kilogramu za povećane cijene energenata.\nŽelimo iskoristiti priliku te Vam obratiti pozornost na zajedničke sastanke i dogovore oko budućnosti proizvodnje duhana u Republici Hrvatskoj. Smatramo da unatoč izazovnoj godini koju smo uspješno prebrodili s otkupljivačima, trebamo zajednički i dalje surađivati oko sadašnje i buduće proizvodnje duhana.\nVjerujemo da se proizvodnja ove visoko dohodovne kulture i dalje može uspješno zadržati na područjima Podravine i Slavonije, međutim smatramo da smanjenjem omotnice za 2024. godinu ne uspijevamo proizvođačima duhana i drugim zainteresiranim poljoprivrednicima osigurati povjerenje u budućnost proizvodnje, odnosno prepoznavanje važnosti ove kulture od strane Ministarstva poljoprivrede.\nOvim putem se želimo pridružiti kolegama iz obje Udruge i podržati njihove komentare u želji i cilju zadržavanja prošlogodišnjeg iznosa omotnice.","Primljeno na znanje","Ministarstvo iskazuje zahvalu na suradnji HPK s proizvođačima duhana i organizatorima proizvodnje u Republici Hrvatskoj i svjesno je kako rast cijena energenata i repromaterijala u proizvodnji utječe na cijenu iste. Međutim, ukupni iznos omotnice nije moguće promijeniti, a izmjenama vrijednosti drugih omotnica odstupalo bi se od zadanih ciljeva.\nTakođer, nevezano samo na sektor proizvodnje duhana i mjeru iz Programa državne potpore za iznimno osjetljive sektore u poljoprivredi za 2024. godinu, podsjećamo na odredbu članka 242. Pravilnika o provedbi izravne potpore poljoprivredi i IAKS mjera ruralnog razvoja za 2024. godinu i mogućnosti  prijave više sile i izvanredne okolnosti."]
[3,"Hrvatski duhani d.d.","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2024. GODINU","Poštovani,\n\nHrvatski duhani d.d. (član British American Tobacco Grupe) kao najveći organizator proizvodnje u Republici Hrvatskoj podržavaju komentare naših proizvođača duhana, predstavnika Udruge hrvatskih proizvođača duhana Krupan list i Udruge proizvođača duhana Podravine i Slavonije – Tabacum.\n\nOvim putem ukazujemo na iznimno izazovne prethodne proizvodne godine, gdje smo imali kontinuirani rast troškova, posebno cijene energenata, što smo kontinuiranim podizanjem otkupne cijene, povećanjem efikasnosti (poticanjem visokih prinosa) te ulaganjem u nove tehnologije uspjeli anulirati. \nKoristimo priliku i ovim putem pozdravljamo vašu prošlogodišnju odluku da povećate potporu po kilogramu duhana za duhan tipa virginija za 0.33 EUR/kg.\n\nPrema ukupno otkupljenom volumenu duhana tipa virginija i duhana tipa berlej za 2023. godinu, Hrvatski duhani otkupili su 3.350.406 kilograma u klasama 1-4 koje ulaze u potporu za duhan te prema službenim procjenama osiguravajuće kuće ta brojka bi bila veća za 1.149.204 kilograma da vremenske neprilike, dvije tuče i mraz, nisu poremetile naše proizvodne planove.\nUz naš otkupljeni volumen te navedene štete, dolazimo do 4.499.610 kilograma duhana koji je trebao biti obran i otkupljen te vjerujemo da ćemo ove godine, uz povoljne vremenske prilike, tu brojku i premašiti.\nSmatramo da predloženi maksimalni iznos potpore za duhan nije trebao biti smanjen, jer čvrsto vjerujemo da će naši kontinuirani napori poboljšanja uvjeta proizvodnje ove visokodohodovne kulture uroditi plodom te postići svoj rast, kako površinom tako i volumenom.\n\nMolimo vas da i Ministarstvo poljoprivrede prepozna napore svih dionika koji zajednički sudjeluju u proizvodnji ove kulture te i u ovoj, i narednim godinama, zadrži prošlogodišnji iznos omotnice potpore za duhan, kako bi zajednički doprinijeli daljnjem jačanju proizvodnje duhana u Republici Hrvatskoj, naročito bitnom kulturom za poljoprivredu u Virovitičko-podravskoj i Požeško-slavonskoj županiji.\n\nHrvatski duhani d.d.","Nije prihvaćen","Ukupni iznos omotnice nije moguće promijeniti, a izmjenama vrijednosti drugih omotnica odstupalo bi se od zadanih ciljeva.\nTakođer, nevezano samo na sektor proizvodnje duhana i mjeru iz Programa državne potpore za iznimno osjetljive sektore u poljoprivredi za 2024. godinu, podsjećamo na odredbu članka 242. Pravilnika o provedbi izravne potpore poljoprivredi i IAKS mjera ruralnog razvoja za 2024. godinu i mogućnosti  prijave više sile i izvanredne okolnosti.\nPredlažemo povećanje otkupnih cijena."]
[4,"Udruga proizvođača duhana Podravine i Slavonije - Tabacum","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2024. GODINU","Poštovani,\n\nProšle proizvodne godine zbog nezabilježenog nevremena, dvije jake tuče i mraza, ukupna količina našeg proizvedenog duhana je smanjena, u prosjeku kod naših proizvođača duhana za gotovo 25%.\n\nProizvodnji duhana kao izuzetno važnoj poljoprivrednoj kulturi ovo je jedina omotnica unutar državnih potpora koju može koristiti, dok svi drugi sektori mogu sudjelovati i u ostalima. Sektor proizvodnje duhana ne može koristiti mjere RR, nije mogao niti jednu mjeru/potporu Covid-19, a potrebne su investicije za daljnji razvoj te uz konstantan rast cijene duhana od otkupljivača duhana smatramo da bi nas i Ministarstvo poljoprivrede trebalo nastaviti pozitivno poticati da se nastavimo baviti ovom iznimno zahtjevnom poljoprivrednom proizvodnjom.\n\n Prema predloženoj ovogodišnjoj omotnici, potpora za duhan je smanjena za 658.000 EUR što za nas proizvođače znači da već na samom startu proizvodne godine znamo da ćemo dobiti manje iznose za barem 30-35 centi po kilogramu duhana.\n\nStoga u cilju zajedničkog očuvanja proizvodnje ove iznimno važne poljoprivredne kulture za Podravinu i Slavoniju, podržavamo prijedlog Udruge “Krupan list” te također predlažemo da se u članku 7., u tablici 3., redak treći - potpora za duhan, predloženi maksimalni iznos omotnice vrati na prošlogodišnji te jedinični iznos od 1.16 €/kg zadrži te isplati u cijelosti.","Nije prihvaćen","Ukupni iznos omotnice nije moguće promijeniti, a izmjenama vrijednosti drugih omotnica odstupalo bi se od zadanih ciljeva.\nTakođer, nevezano samo na sektor proizvodnje duhana i mjeru iz Programa državne potpore za iznimno osjetljive sektore u poljoprivredi za 2024. godinu, podsjećamo na odredbu članka 242. Pravilnika o provedbi izravne potpore poljoprivredi i IAKS mjera ruralnog razvoja za 2024. godinu i mogućnosti  prijave više sile i izvanredne okolnosti."]
[5,"UHPD \"KRUPAN  LIST\"","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2024. GODINU","Poštovani,\n \nPredlažemo da se u članku 7. u tablici 3. redak treći, potpora za duhan, predloženi maksimalni iznos omotnice za 2024. godinu vrati na prošlogodišnji iznos od 5.574.371,96 EUR (42 milijuna kuna).\n \nDuhan tipa virginija je jedina poljoprivredna kultura koja za svoj finalni proizvod – osušeni list, mora koristiti energente za sušenje u sušnicama tijekom ljetnih mjeseci, a s obzirom da se potpora iz omotnice većinski odnosi na preradu virginijskog duhana, smatramo da u ovogodišnjem prijedlogu Programa, kod potpore za duhan, nisu uzeti u obzir kilogrami duhana koji su stradali u poljima tijekom nezapamćenih oluja praćenih tučom, prvenstveno na području Virovitičko-podravske županije koja je proglasila elementarnu nepogodu.\n \nSvjesni smo činjenice da je prošla proizvodna godina u sektoru proizvodnje duhana bila smanjenog broja hektara, najviše u zadnjih godina, međutim to je prvenstveno bilo zbog povećanja svih osnovnih troškova u proizvodnji duhana (energija i rad), koji čine 80% ukupnog troška i porasli su za 37%.\n \nStabilizacijom troškova proizvodnje i kontinuiranim povećanjem otkupne cijene od strane otkupljivača te našim bivšim članovima povratnicima proizvodnji, vjerujemo da će se proizvodna površina pod duhanom ove godine povećati i volumen približiti onome prijašnjih godina.\n \nTemeljem navedenog smatramo opravdanim gore navedeni prijedlog da se omotnica vrati na prošlogodišnji iznos, jer vjerujemo da će s ovom umanjenom omotnicom proizvođači duhana biti opet na pragu iznosa od 0.83 EUR/kg koji nije bio dovoljan za pokrivanje troškova energenata te je zbog toga i bio povećan na 1.16 EUR/kg.","Nije prihvaćen","Ukupni iznos omotnice nije moguće promijeniti, razlog istomu jest procedura usvajanja Proračuna Republike Hrvatske.\nTakođer, nevezano samo na sektor proizvodnje duhana i mjeru iz Programa državne potpore za iznimno osjetljive sektore u poljoprivredi za 2024. godinu, podsjećamo na odredbu članka 242. Pravilnika o provedbi izravne potpore poljoprivredi i IAKS mjera ruralnog razvoja za 2024. godinu i mogućnosti  prijave više sile i izvanredne okolnosti."]
[6,"IVICA ŠPILJAR","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2024. GODINU","Poštovani,\nuzimajući u obzir da je sektor pčelarstva iznimno osjetljiv na klimatske promjene, a zadnjih nekoliko godina smo svjedoci o gubitcima medonosnog potencijala glavnih pčelinjih paša, potrebno je i sektor pčelarstva uvrstiti u predmetni program pomoći. Naime, svjedoci smo i problema kod selećeg načina pčelarenja gdje su dokazani slučajevi pomora pčela na pašama uljane repice. Stoga smatram da je potrebno dodatno uvrstiti sektor pčelarstva u ovaj program kako bi se samim pčelarima donekle olakšao uzgoj pčela i proizvodnja meda, kao i drugih pčelinjih proizvoda. Uzimajući u obzir da su pčele iznimno osjetljive kako na klimatske promjene, tako i na bolesti, a od iznimne su važnosti za očuvanje bioraznolikosti, potrebno im je osigurati i dodatnu zaštitu. Stoga predlažem i osiguranje potpora, a vezano za broj košnica , neovisno o načinu pčelarenja (stacionarni ili seleći pčelinjaci), na način da se na temelju godišnjih pokazatelja ulaganja po jedinici pčelinje zajednice izračuna vrijednost potpore po košnici, odnosno pčelinjoj zajednici. Dosadašnje potpore su usmjerene na materijalna sredstva sufinanciranja opreme, prezentacije, plasman proizvoda, itd., no potrebno je i ulagati u uzgoj pčela na način da se predvide potpore za trošak samog uzgoja i brige o pčelama. Naime, sufinancirana oprema je početni kapital, ali u godinama koje slijede nakon toga potrebno je poticati daljnji uzgoj, zaštitu i rad s pčelama. Kako su zime sve toplije, tako dolazi i do zalijeganja legla u pčelinjim zajednicama, a u kalendarskim mjesecima zime, te stoga kada naglo zahladi, nema dovoljno pčela u pčelinjem klupku koje može grijati takvo leglo. Navedeno ima za posljedicu smrzavanje legla, njegovo propadanje, pa dok u toplijim danima pčela očisti čelije saća od tih ličinki, sama zajednica nazaduje u razvoju i kasni s razvojem koji je potreban za osiguravanjem dovoljnog broja pčela koje su potrebne za iskorištavanje pčelinje paše koja često i izostane što je dodatni problem. Uzimajući u obzir sve navedeno, smatram da inicijativa za dodavanjem sektora pčelarstva u program pomoći je potrebna i opravdana.","Primljeno na znanje","Strateškim planom ZPP Republike Hrvatske sektor pčelarstva na raspolaganju ima sredstva za provedbu intervencija:\n-Savjetodavne usluge, tehnička pomoć, obuka, informacije i razmjena najboljih praksi, uključujući umrežavanje, za pčelare i pčelarske organizacije - korisnici su pčelari i organizacije pčelara.\n-Ulaganje u materijalnu i nematerijalnu imovinu: Nabava novih pomagala, pribora i opreme - korisnici su pčelari.  \n-Suzbijanje nametnika i bolesti u košnicama, naročito varooze - korisnici su pčelari.  \n-Racionalizacija selećeg pčelarstva - korisnici su pčelari i organizacije pčelara.  \n-Podrška laboratorijima za analizu pčelarskih proizvoda, gubitaka pčela ili pada produktivnosti i tvari potencijalno toksičnih za pčele - korisnici su pčelari.\n-Očuvanje ili povećanje postojećeg broja košnica, uključujući uzgoj pčela - korisnici su uzgajivači pčelinjih matica.\n-Suradnja sa specijaliziranim tijelima za provedbu istraživačkih programa u području pčelarstva i pčelarskih proizvoda - korisnici su znanstveno-istraživačke institucije.\n-Promocija, komunikacija i marketing, uključujući aktivnosti praćenja tržišta i aktivnosti usmjerene posebno na podizanje svijesti potrošača o kvaliteti pčelarskih proizvoda - korisnici su pčelari, organizacije pčelara i proizvođačke organizacije u sektoru pčelarstva."]
[7,"Udruga proizvođača agruma i povrća 'NERETVANSKA MLADEŽ'","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2024. GODINU,\n1. UVOD","S obzirom na ranjivost i osjetljivost sektora agrumarstva, prije svega mandarine, molimo vas da u program državne potpore uključite i ovaj iznimno osjetljiv sektor. Hvala!","Primljeno na znanje","Zbog ograničenih sredstava za provedbu mjera Programa državne potpore za iznimno osjetljive sektore u poljoprivredi za 2024. godinu (Program) proširenje Programa na druge sektore ne bi dalo pozitivne učinke koji se provedbom mjera iz Programa žele ostvariti.\nMinistarstvo poljoprivrede u postupku je pripreme drugih mjera potpore sektorima koji nisu obuhvaćeni predmetnim Programom, a po izradi istih sve informacije bit će dostupne korisnicima na mrežnim stranicama Ministarstva poljoprivrede https://poljoprivreda.gov.hr/ i Agencije za plaćanja u poljoprivredi, ribarstvu i ruralnom razvoje https://www.apprrr.hr/, a programi će biti postavljeni i na javno savjetovanje."]
[8,"UROŠ RADAKOVIĆ","1. UVOD,\n4.5.Potpora za očuvanje domaćih i udomaćenih sorti poljoprivrednog bilja","Koja je definicija \"udomaćene\" sorte","Primljeno na znanje","Domaće i udomaćene sorte su sorte koje se mogu priznati radi očuvanja i održivog korištenja biljnih genetskih izvora kroz uzgoj, a iznimno od uvjeta iz članka 61. stavka 2. Zakon o sjemenu, sadnom materijalu i priznavanju sorti poljoprivrednog bilja (Narodne novine broj 110/21.)."]